Inici > Partnering
Digipime té el ferm compromís d'oferir als seus clients serveis de confiança provada amb preus justos, tant en temps de desenvolupament com en processos postvenda. Als efectes escaients, Digipime està teixint de manera continuada aliances estratègiques amb professionals i empreses desenvolupadores de programari, d'infraestructura al núvol i serveis jurídics i de màrqueting, amb la finalitat de garantir una cadena de valor fiable i d'alta qualitat.
Digipime té acords formals de partenariat amb diversos proveïdors de serveis, entre els quals destaquen:
DigitalOcean és un proveïdor estatunidenc de servidors cloud privats. Actualment és la tercera companyia d'allotjament web més gran de món i disposa de centres de processament de dades a diversos continents.
Digipime, gràcies a l'acord de partenariat amb DigitalOcean, gestiona per als seus clients una gamma àmplia de serveis escalables de computació al núvol, des de servidors privats virtuals fins a solucions clusteritzades de grans dimensions, xarxes d'emmagatzematge d'objectes CDN, bases de dades distribuïdes, etc.
La marca DigitalOcean i la seva imatge corporativa són propietat de DigitalOcean LLC, de New York (EUA).
ONLYOFFICE és una guardonada plataforma ofimàtica al núvol amb editors de documents en línia, gestió documental, comunicació corporativa, correu i eines de gestió de projectes. És totalment compatible amb Microsoft Office, més encara que LibreOffice, Zoho o Google Docs.
La implementació d'ONLYOFFICE en una empresa respon a la necessitat de disposar d'un entorn de treball col·laboratiu totalment segur, en servidors exclusius i amb xifrat de dades d'extrem a extrem. Digipime és partner de ONLYOFFICE per a la implementació de solucions ofimàtiques corporatives, exclusivament en servidors privats i amb configuracions d'alta seguretat per a les dades. Els serveis de Digipime basats en ONLYOFFICE inclouen Nextcloud, i tot plegat conforma un nou concepte de plataforma col·laborativa.
La marca ONLYOFFICE i la seva imatge corporativa són propietat de Ascensio System SIA, de Riga (Letònia).
Nextcloud és la solució open source d'emmagatzematge de fitxers i treball col·laboratiu al núvol actualment amb més creixement i implantació. És un programari similar a Dropbox, Office 365 o Google Drive, encara que d'ús totalment privat, amb encriptació d'arxius d'alta seguretat i que compleix estrictament amb la normativa de protecció de dades RGPD. Nextcloud també inclou Talk, és a dir missatgeria instantània de text-àudio-vídeo tipus WhatsApp però confidencial, control de flux i apps de gestió de tasques.
Digipime és proveïdor de Nextcloud per a empreses i instal·la i configura el programari en servidors exclusius, amb alta seguretat, per a organitzacions que necessitin garantir la privacitat i el control d'accés als seus documents més sensibles. Actualment Digipime ja ofereix solucions completes de gestió basades en la combinació de Nextcloud i ONLYOFFICE.
La marca Nextcloud i la seva imatge corporativa són propietat de Nextcloud GmbH, d'Stuttgart, Baden-Württemberg (Alemanya).